ສານສູງອັງກິດ ຕັດສິນວ່າ ການຖອນຕົວ ຈາກອີຢູ ຕ້ອງໄດ້ຮັບອະນຸຍາດ ຈາກສະພາ
ການຕັດສິນຂອງສານອັງກິດ ກ່າວວ່າ ການຖອນຕົວ ອອກຈາກ ສະຫະພາບຢູໂຣບ ຈະຕ້ອງໄດ້ຮັບການອະນຸມັດ ຈາກສະພາກ່ອນ ແຕ່ລັດຖະບານ ຈະຂໍອຸທອນກ່ຽວກັບເລື້ອງນີ້.
ສານສູງຂອງອັງກິດ ໄດ້ສ້າງຄວາມຕື່ນຕົກໃຈ ໃຫ້ແກ່ພວກທີ່ສະໜັບສະໜຸນອັງກິດ ໃຫ້ຖອນຕົວອອກຈາກສະຫະພາບຢູໂຣບໂດຍຕັດສິນໃນວັນພະຫັດວານນີ້ວ່າ ລັດຖະບານຕ້ອງໄດ້ປຶກສາຫາລືກັບສະພາ ກ່ອນທີ່ຈະເລີ້ມການຖອນຕົວ ພວກສະເໜີກ່ຽວກັບການຕັດສິນໃຈດັ່ງກ່າວຊຶ່ງມີຂຶ້ນໃນການລົງປະຊາມະຕິຂອງຜູ້ມີສິດປ່ອນບັດເມື່ອເດືອນມິຖຸນາຜ່ານມາ ກ່າວວ່າ ຕົນຈະຂໍອຸທອນຕໍ່ການຕັດສິນທີ່ວ່ານີ້ ນາຍົກລັດຖະມົນຕີ Theresa May ກ່າວວ່າ ທ່ານນາງຈະນຳໃຊ້ມາດຕາ 50 ຂອງສົນທິ ສັນຍາລິສບອນ ໃນເດືອນມີນາ ເພື່ອລິເລີ້ມຂັ້ນຕອນໃນການຖອນຕົວ ແລະເລີ້ມການເຈ ລະຈາເພື່ອຍຸຕິການເປັນສະມາຊິກຂອງອັງກິດໃນສະຫະພາບຢູ ໂຣບ ການຕັດສິນດັ່ງກ່າວໄດ້ສ້າງຄວາມຜິດຫວັງໃຫ້ແກ່ທ່ານນາງ May ແລະເວລານີ້ໄດ້ກໍ່ໃຫ້ເກີດມີຄຳຖາມກ່ຽວກັບວ່າ ຜູ້ນຳອັງກິດຈະສາມາດຈັດຕັ້ງປະຕິບັດ ໄດ້ທັນຕາມກຳນົດເວ ລາຫຼືບໍ່ ທີ່ທຳນຽບນາຍົກລັດຖະມົນຕີ ປະຕິກິລິຍາແມ່ນວ່ອງໄວ ໂຄສົກຂອງນາຍົກລັດຖະມົນຕີ ກ່າວວ່າ ທ່ານນາງ May ຍັງເຊື່ອວ່າ ທ່ານນາງສາມາດນຳໃຊ້ມາດຕາ 50 ພາຍໃນທ້າຍເດືອນມີນາ ລັດຖະບານຂອງທ່ານນາງ ມີແຜນທີ່ຈະຂໍອຸທອນການຕັດສິນຕໍ່ສານສູງສຸດໃນເດືອນທັນວາ ໂຄສົກກ່າວວ່າ “ພວກເຮົາບໍ່ມີຄວາມຕັ້ງໃຈທີ່ຈະປ່ອຍໃຫ້ສິ່ງນີ້ທຳລາຍກຳນົດເວລາຂອງພວກເຮົາ ” ສ່ວນພວກຄັດຄ້ານຕໍ່ການຖອນຕົວຂອງອັງກິດ ກ່າວອ້າງວ່າ ຄວາມຕັ້ງໃຈຂອງນາຍົກ ລັດຖະມົນຕີ May ທີ່ຈະນຳໃຊ້ມາດຕາ 50 ຕາມລຳພັງນັ້ນ ແມ່ນຂັດກັບ ລັດຖະທຳມະ ນູນແລະຂັ້ນຕອນດັ່ງກ່າວ ຄວນເລີ້ມຂຶ້ນກໍຕໍ່ເມື່ອຫຼັງຈາກນຳເອົາເລື້ອງນີ້ ຂຶ້ນສະເໜີຕໍ່ສະພາ ໃນທາງຫລັກການແລ້ວ ສານແມ່ນເຫັນພ້ອມນຳ